Bela tehnika sestoji iz aparatov in naprav, ki so nepogrešljivi del vsake kuhinje in/ali kopalnice. Mednje sodijo hladilnik in zamrzovalnik za shranjevanje in ohranjanje svežine hrane, štedilnik ali kuhalna plošča za kuhanje, pečica za peko in druge načine priprave hrane, napa za odvajanje vročine, vlage in neprijetnih vonjav pri kuhanju, pomivalni stroj za strojno pomivanje posode in pralno-sušilni stroj za pranje in sušenje oblačil, obutve in drugega tekstila. Naprave, ki še dodatno olajšajo bivanje v sodobnem gospodinjstvu, so mali gospodinjski aparati, s katerimi lahko prihranite dragocen čas, saj vam olajšajo pripravo hrane, toplih napitkov ali so v pomoč pri čiščenju bivalnih prostorov.